Megan Maxwell

María del Carmen Rodríguez del Álamo Lázaro, izengoitiz Megan Maxwell bezala ezaguna, (Nurenberg, 1965eko otsailaren 26a) espainiar idazle bat da. Nobela erromantikoa lantzen du, bere hainbat azpigenerotan, hala nola, chick lit, garaikidea, Erdi Arokoa, time travel eta erotikoa.

25 herrialdetan argitaratzen dira bere liburuak eta Espainian 2.500.000 ale saldu ditu (2020ko datua).

 Biografia 
María del Carmen toledotar ama baten eta aita estatubatuarraren alaba da. Alemaniatik mugitu zen urte erdia besterik ez zuela amarekin Madrilera (Espainia) bizitzera joateko. Bere liburuetako batek, Hola, ¿Te acuerdas de mí? (2015), bi maitasun istorio paralelo kontatzen ditu, eta horietako bat gurasoen ezkongai-harremanean oinarrituta dago, nahiz eta datu batzuk eta istorioaren zati bat aldatu.

Idazkari gisa lan egin zuen bulego juridiko batean hainbat urtez, semea gaixotu eta etxean artatu zuen arte. Denbora gehiago zuenez, eleberri erromantikoak idazten hasi zen. Online literatura ikastaro baterako egin zuen amaiera lana bere irakasleak (editorea zena) argitaratu zuen, Te lo dije (2009) eta hau izan zen argitaratutako bere lehen liburua. Argitaratu aurretik, Maxwellek 14 urte eman zituen etxeko eta lagunentzat idazten.

Pídeme lo que quieras (2013) nobelarekin genero erotikoan egin zuen debuta, eta Las Tres Plumas Saria Eleberri Erotiko Onenari jaso zuen. Trilogia bezala hasi eta saila bezala jarraitu duen honekin ospe handia hartu du irakurleen artean.

2020an Warner Bros Spain eta Versus Entertainment-ek bere saga ospetsuenaren, Pídeme lo que quieras, lehen moldaketa koproduzituko dutela jakinarazi dute.

Bere alabak, Sandra Mirók, bere urratsak jarraitu eta idazten hastea erabaki du. Bere lehen eleberria ¿Qué podemos perder? da.

2023an Y a tí qué te pica eleberria argitaratu zuen.

 Bibliografia 

 Sariak 

 2010. Nobela Erromantikoaren Seseña Nazioarteko Saria
 2010. Dama Clubromántica.com Saria
 2010. Rosas Saria Romántica aldizkariaren eskutik
 2011. Dama Clubromántica.com Saria
 2011. Colmillo de Oro Saria
 2012. Dama Clubromántica.com Saria
 2012. I. Chick lit España saria
 2013. Aura Saria
 2013. AELS Sariak
 2013. Dama Clubromántica.com Saria
 2013. Romántica aldizkariaren Rosas Sariak
 2014. Púrpura Saria
 2014. Corazón Saria
 2017. Letras del Mediterráneo Saria Nobela Erromantikoaren atalean

 Erreferentziak 

 Kanpo estekak 

 Egilearen webgune ofiziala

Kategoria:Emakume idazleak
Kategoria:Nurembergdarrak
Kategoria:Madrilgo idazleak
Kategoria:Espainiako eleberrigileak
Kategoria:XXI. mendeko Espainiako idazleak
Kategoria:Emakume eleberrigileak